
Acatistul Sfântului ierarh Antim Ivireanul (al treilea acatist) 
(27 septembrie) 


Sfântul ierarh martir Antim Ivireanul (1650-1716) (27 septembrie): 


https://www.academia.edu/59756465/Sf% C3% A2ntul_ierarh_martir_Antim_Ivireanul_16 
50_1716_27_septembrie 


https://archive.org/details/sf.-antim-ivireanul 

Materiale despre Sfântul ierarh martir Antim Ivireanul: 


https://findependent.academia.edu/emystea/Sf-sfintit-muc-Antim-ivireanul 
https://archive.org/details/Gsteaemy?query=Antim+lvireanul 


https://www.slideshare.net/steaemy 1/search_my_uploads?type=&new=&gqg=Antim+Ivirean 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Tropar: Sfinte părinte ierarhe Antim, cu vrednicie ai rânduit păstori şi învăţători 
turmei tale şi cu înţelepciune dumnezeiască ai revărsat asupra acesteia râurile sfin- 
telor cuvinte. Viaţa ai pus-o pentru păstoriţii tăi şi cununa muceniciei ai dobândit 

de la Hristos, Dumnezeu pe care roagă-L, Sfinte ierarhe Antime, să dăruiască pace 
şi mare milă celor ce săvârşesc sfânta pomenire a ta. 


Condacele şi Icoasele 


Condacul 1 

Apărătorul tuturor celor săraci, flămânzi şi goi, te-ai arătat Sfinte ierarhe martire, 
ție ca unui părinte prea cuvios şi înţelepţit de PreaSfânta Treime aducem din inimă 
umilită, această puţină rugăciune, zicând: Bucură-te, Sfinte ierarhe Antim, mu- 
cenice al lui Hristos! 


Icosul 1 

Toţi credincioşii dreptslăvitori cunoscându-te ca pe un păstor neînfricat şi chi- 
vernisitor de taine luminat, cu smerită evlavie te lăudăm: 

Bucură-te, că numele Sfântului apostol Andrei l-ai purtat; 

Bucură-te, că toţi cei oropsiţi şi părăsiţi la tine adăpost au aflat; 
Bucură-te, că mitropolit de un alt sfânt mare mucenic ai fost numit; 
Bucură-te, că în scaunul arhieresc în încercări ai rămas neclintit; 
Bucură-te, că la înscăunarea ta în limba noastră românească ai vorbit; 
Bucură-te, că pe toţi cei îndureraţi şi suferinzi tu i-ai ocrotit; 

Bucură-te, că tu însuţi scăpat din robie pe cei robiți i-ai miluit,; 

Bucură-te, că pe cei împotrivitori întotdeauna i-ai ruşinat; 

Bucură-te, că pe păgâni şi pe cei lacomi de bogății i-ai mustrat,; 
Bucură-te, că porunca Mântuitorului de a iubi toate neamurile ai împlinit; 
Bucură-te, că prin smerenie, pe cele prea înalte le-ai dobândit; 

Bucură-te, că toţi talanții duhovniceşti cu priceperea i-ai neguţătorit,; 
Bucură-te, Sfinte ierarhe Antim, mucenice al lui Hristos! 


Condacul 2 

Diamant duhovnicesc răsărit în grădinile Ortodoxiei, îndelung, în tot locul, în toată 
vremea şi în toate împrejurările ai strălucit, iar acum în Biserica biruitoare a Dom- 
nului cel în Treime slăvit tu cânţi veşnic: Aliluia! 


Icosul 2 

Dreapta credinţă şi slujire prin Sfântul Botez ai primit, ajungând pentru Biserica lui 
Hristos, stâlp neclintit, pentru care noi toți îţi cântăm: 

Bucură-te, cel ales de Dumnezeu, cu daruri împodobit; 

Bucură-te, că prin harul lui Hristos, mintea ţi-ai sfințit; 

Bucură-te, că prin tine Mântuitorul Hristos în mai multe graiuri a vorbit; 

Bucură-te, că în multe mănăstiri prin tine darul a strălucit; 

Bucură-te, că şi pământul ţării noastre cu gândul tău curat l-ai înnoit; 
Bucură-te, că dreapta credinţă, luminat ai slujit; 

Bucură-te, că învăţăturile eretice nu le-ai primit; 

Bucură-te, că toate cursele şi ispitele demonilor le-ai biruit; 

Bucură-te, că împotriva obiceiurilor şi năravurilor păgâneşti ai luptat neobosit; 
Bucură-te, că pescar de oameni întru smerenia ascultării te-ai arătat iscusit; 
Bucură-te, că neuitând locurile natale ale Iviriei şi pe acelea le-ai ocrotit; 
Bucură-te, că pentru apărarea dreptei credinţe, mult ai pătimit; 

Bucură-te, Sfinte ierarhe Antim, mucenice al lui Hristos! 


Condacul 3 

Viaţa ta cu totul îmbunătățită, Sfinte ierarhe martire Antim, mult a strălucit, până 
departe s-a vestit, de aceea te rugăm primeşte de la noi această umilită rugăciune, 
ducând-o la tronul lui Dumnezeu, unde ai fost primit, cântând: Aliluia! 


Icosul 3 

Sfântul mucenic Constantin Brâncoveanu voievod, prin darul lui Dumnezeu în ţară 
te-a chemat, iar poporul simțind harul tău te-a urmat. Pentru care şi noi zicem une- 
le ca acestea: 

Bucură-te, minte prea luminată şi cu totul curăţită de patimile omeneşti; 

Bucură-te, împreună slujitor cu Cetele îngereşti; 

Bucură-te, că inima ta a devenit comoară de daruri duhovniceşti; 

Bucură-te, cuget pătrunzător al tainelor cereşti; 

Bucură-te, vrednic împlinitor al poruncilor dumnezeieşti; 

Bucură-te, suflet pecetluit, cu totul curat şi luminat; 

Bucură-te, că în cugetări sfinte adeseori te-ai bucurat; 

Bucură-te, că Sfintele Scripturi toată viaţa le-ai cercetat; 

Bucură-te, că prin tainica şi nebiruita ei putere, multe suflete ai salvat; 

Bucură-te, podoabă duhovnicească cu aleasă mireasmă; 

Bucură-te, că prin darul lui Dumnezeu, ai răbdat orice caznă; 

Bucură-te, că în toate încercările pe Hristos l-ai avut pavăză; 

Bucură-te, Sfinte ierarhe Antim, mucenice al lui Hristos! 


Condacul 4 
Deprins din copilărie cu greutățile vieţii în robie, asprimile şi rânduielile călugă- 


reşti le-ai primit întărindu-te, în Duh şi Adevăr să-i cânţi lui Dumnezeu: Aliluia! 


Icosul 4 

Mulţi dintre păstoriţiu tăi de lumina slujirii tale s-au folosit, iar cei vorbitori, de să- 
răcia cugetării lor au amuţit. Pentru aceasta, smeriţi, te rugăm primeşte de la noi 
aceste cântări: 

Bucură-te, păstorule mult luminat al turmei Domnului Hristos; 

Bucură-te, că pe cei nevinovaţi de la vrăjmaşii văzuţi şi nevăzuţi i-ai scos; 
Bucură-te, că tu ereziile le-ai surpat; 

Bucură-te, că de primejdii şi uneltiri, nu te-ai înfricoşat; 

Bucură-te, că pe cei împotrivitori şi înrăiți i-ai surpat; 

Bucură-te, că mai mult decât orice, sfinţenia adevărului ai iubit; 

Bucură-te, că numai Domnului cu vrednicie i-ai slujit; 

Bucură-te, că prin aceasta cu marii nevoitori te-ai asemănat; 

Bucură-te, că prin pilda ta înaltă pe toți ne-ai îmbărbătat; 

Bucură-te, că pe noi, cei cu totul nepricepuţi, cu dragostea cea sfântă ne-ai luminat; 
Bucură-te, că şi pe cei de alte credinţe i-ai cercetat; 

Bucură-te, că învăţăturile greşite totdeauna le-ai îndreptat; 

Bucură-te, Sfinte ierarhe Antim, mucenice al lui Hristos! 


Condacul 5 
Chemând pe toţi creştinii dreptslăvitori în Biserică, lângă tine, şi bucurându-se de 
slujirea ta, luminat au cântat lui Dumnezeu: Aliluia! 


Icosul 5 

Ca făclia în sfeşnic ai fost arătat, părinte ierarhe cu totul minunat, pe toţi îndem- 
nându-i la credinţa curată, pentru care noi umiliți îți cântăm neîncetat: 

Bucură-te, că şi prin tine adevărata credinţă s-a arătat; 

Bucură-te, că oile cuvântătoare în tine au avut păstor adevărat; 

Bucură-te, că şi patriarhul Ciprian te-a recunoscut ca pe un vas ales de Dumnezeu; 
Bucură-te, că rugul aprins al rugăciunilor nu s-a stins în mănăstirea ce poartă nu- 
mele tău; 

Bucură-te, că toate uneltirile celui viclean le-ai biruit; 

Bucură-le, că pe slujitorii Sfântului Altar la sfinţenie i-ai îndemnat; 

Bucură-te, că toţi din izvorul cuvintelor tale s-au adăpat; 

Bucură-te, că tu la rugăciunea inimii şi la lucrare, pe toți i-ai îndemnat; 

Bucură-te, că pe toţi cei ce iubesc taina rugăciunii curate şi neîncetate îi iubeşti; 
Bucură-te, că prin cei cu totul smeriţi, taine negrăite rosteşti; 

Bucură-te, adâncule şi smeritule slujitor al Sfintei Liturghii cereşti; 

Bucură-te, că tu cu Sfinţii îngeri împreună slujeşti; 

Bucură-te, Sfinte ierarhe Antim, mucenice al lui Hristos! 


Condacul 6 


Ar De Dr dr dr de Dr dr dr De Dr dr dr De de dr dr A de dr dr A A 


Xp XP XP IP 5 E 2 2 E IP 3 3 E E E IP 5 II IP e XXX 


Ar De De de De dr De e De De de De Dr Dr De De De De e De de e Ar A d 


XP PP 2 E IE IE IP 3 3 e E IE II IE E XX 


Domnul "Țării Româneşti, de vrăjmaşii adevărului învinuit, cu smerenia, cu sfin- 
ţenia şi lumina înţelepciunii tale pe toţi i-am biruit, cântând lui Dumnezeu: Aliluia! 


Icosul 6 

Din dumnezeiasca iconomie, la Sfântul martir Constantin Brâncoveanul, cuvintele 
şi evlavia ta răsunet curat au aflat, în scaunul Mitropoliei Ţării Româneşti rămâ- 
nând luminat, iar noi cu bucurie îţi cântăm aşa: 

Bucură-te, că în Ţara Românească mitropolit prea luminat ai rămas; 

Bucură-te, că şi pe cei şovăielnici şi nepricepuţi la credinţa ortodoxă 1-ai atras; 
Bucură-te, că tot poporul bine credincios la aflarea ştiri mult s-a bucurat; 
Bucură-te, că pe toţi cu sfântă şi arhierească grijă i-ai binecuvântat; 

Bucură-te, că toţi preoţii smeriţi şi înţelepțiţi de Dumnezeu te-au iubit şi urmat; 
Bucură-te, că la apărarea sfintei Ortodoxii pe toți credincioşii i-ai chemat; 
Bucură-te, că în cuvintele de foc dumnezeieşte i-ai îmbărbătat; 

Bucură-te, cuvântător strălucit şi al învățăturilor bisericeşti apărător neînfricat; 
Bucură-te, arhiereu prea înţelept, pururea de Dumnezeu ajutat; 

Bucură-te, că glasul tău ca un sunet a răsunat; 

Bucură-te, că pe mulţi demoni şi uneltitori i-ai surpat; 

Bucură-te, că pe creştinii dreptslăvitori şi smeriți mult i-ai mângâiat; 

Bucură-te, Sfinte ierarhe Antim, mucenice al lui Hristos! 


Condacul 7 

Propovăduind neîncetat cu sfinţenie şi înţeleaptă râvnă cuvântul lui Dumnezeu, 
turma cea duhovnicească ai ocrotit, întotdeauna Adevărului ai slujit, pe toţi învă- 
ţându-i să-l cânte lui Dumnezeu neîncetat: Aliluia! 


Icosul 7 

Ca oarecând Sfântul loan Gură de Aur de rău voitori din scaunul arhieresc ai fost 
îndepărtat şi ca om de rând temniţă şi exil ai suferit. Pe acestea toate ştiindu-le, noi 
îți cântăm cu umilinţă neîncetat: 

Bucură-te, vas ales al sfintei slujiri dovedit; 

Bucură-te, că prin chinuri muceniceşti, smerenie desăvârşită ai vădit; 

Bucură-te, că nedreaptă osândă ai suferit; 

Bucură-te, că mânia vrăjmaşilor ai înfruntat; 

Bucură-te, că întemnițat fiind în rugăciune neîncetată te-ai aflat, 

Bucură-te, că îngeri Domnului în suferinţă te-au mângâiat; 

Bucură-te, că pronia cerească în tine s-a arătat; 

Bucură-te, arhiereu de trei ori strălucit şi cu totul nebiruit; 

Bucură-te, că pe toate cele trecătoare deşertăciuni le-ai socotit; 

Bucură-te, că din răutate în mâinile prigonitorilor ai fost dat; 

Bucură-te, că pe drumul exilului, Domnul cel Milostiv suferinţele ţi-a scurtat; 
Bucură-le, că prin milostivirea sa, mucenicie ai luat; 
Bucură-te, Sfinte ierarhe Antim, mucenice al lui Hristos! 


Condacul 8 
Vestea despre sfârşitul tău pământesc pe poporul cel drepteredincios l-a îndurerat. 
De aceea, şi noi, cinstind sfântă pătimirea ta cântăm lui Dumnezeu: Aliluia! 


Icosul 8 

Cei care au uneltit şi vremelnic de moartea ta s-au bucurat osândă asupra capului 
lor au adunat. lar, noi, smeriţii, îţi cântăm cu bucurie aşa: 
Bucură-te, neînfricat şi adevărat arhiereu al Domnului Hristos; 
Bucură-te, stâlp al Bisericii Ortodoxe prea luminos; 

Bucură-te, că viclenia vrăjmaşilor Adevărului o ai vădit; 
Bucură-te, că de sfatul cel nedrept ai fost osândit,; 

Bucură-te, că de răii uneltitori ai fost chinuit; 

Bucură-te, că în fața hulitorilor de Dumnezeu ai rămas neclintit; 
Bucură-te, că pe păgâni cu rugăciuni de foc i-ai biruit; 

Bucură-te, că toată slava cea deşartă întru nimic o ai socotit; 
Bucură-te, că toate ispitele şi batjocurile cu smerenia le-ai biruit; 
Bucură-te, că şi bolnav fiind, în temniţă prin rugăciuni te-ai întănit; 
Bucură-te, că smulgându-ţi părul şi barba, păgânii te-au mucenicit; 
Bucură-te, că nevinovat fiind, după pilda Mântuitorului ai suferit; 
Bucură-te, Sfinte ierarhe Antim, mucenice al lui Hristos! 


Condacul 9 

În chinuri cumplite sfârşit mucenicesc ai primit, apoi în apele râului fiind azvârlit, 
Sfinte părinte ierarhe Antim, cununa muceniciei ai primit, pentru care cântăm lui 
Dumnezeu: Aliluia! 


Icosul 9 

Adevărul morţii tale martirice, neamul nostru cel creştinesc duhovniceşte l-a înălţat 
şi către cunoaşterea şi cinstirea lui Dumnezeu l-a îndemnat, iar pilda muceniciei 
tale în toată lumea s-a arătat, pentru aceasta noi îi cântăm lui Dumnezeu aşa: 
Bucură-te, lauda creştinilor şi podoaba cea aleasă a arhiereilor; 

Bucură-te, bucuria tainică a tuturor rugătorilor; 

Bucură-te, că suferinţele tale şi pe sfetnicii Domnitorului i-au îngrozit; 

Bucură-te, că mărturia chinurilor tale adevărul muceniciei a adeverit; 

Bucură-te, că prin moartea ta, sângele tău pământul Țării noastre l-a sfințit; 
Bucură-te, că noi cei nevrednici şi cu totul smeriţi, te iubim; 

Bucură-te, că toate faptele tale, sfinte ierarhe şi martir, le mărturisim; 

Bucură-te, că prin mijlocirile tale, Mănăstirea Antim duhovniceşte a rodit; 
Bucură-te, că prin rugăciunile tale sfinte, cei necredincioşi s-au îmblânzit; 
Bucură-te, că în sfânta mănăstire a ta, prin ocrotirea PreaSfintei Fecioare şi a tutu- 
ror Sfinţilor, potrivniciile vremurilor s-au biruit; 

Bucură-te, că toate uneltirile celui rău s-au surpat; 

Bucură-te, că în mănăstirea ta, izvor de minune ai arătat; 

Bucură-te, Sfinte ierarhe Antim, mucenice al lui Hristos! 


Condacul 10 
Viaţa şi faptele tale sfinte, pe toţi creştinii 1-a ajutat, iar noi, Sfinte ierarhe şi pă- 
rinte Antim, bucurându-ne de acestea cântăm împăratului Hristos: Aliluia? 


Icosul 10 

Toate minunile şi lucrările tale sfinte, în nevoi şi în ispite ne întăresc, pentru care, 
cu smerenie te lăudăm, zicând unele ca acestea: 

Bucură-te, prea înţelept ierarh şi părinte, cunoscător al doxologiilor cereşti; 
Bucură-te, că prin darul şi lucrarea mâinilor tale, meşteşugite podoabe bisericeşti ai 
făcut şi Mănăstirii le-ai dăruit; 

Bucură-te, lucrător neobosit de slove şi cărţi bisericeşti; 

Bucură-te, păstrător luminat de comori duhovniceşti; 

Bucură-te, adânc mare şi iscusit tâlcuitor de învățături dumnezeieşti; 

Bucură-te, strălucit sculptor, pictor, caligraf, xilograf şi creator de armonii; 
Bucură-te, cel ce ai scris în mod cu totul luminat nemuritoarele Didahii; 

Bucură-te, iubitor mult înţelepțat al strămoşescului nostru grai; 

Bucură-te, închinător în Duh şi Adevăr şi locuitor prea fericit în Rai; 

Bucură-te, că ai lăsat legământ de milostivire şi ajutor în nevoi pentru poporul tău; 
Bucură-te, că ai poruncit să binevestim neîncetat Cuvântul lui Dumnezeu; 
Bucură-te, că pildă de slujire orfanilor şi nevoiaşilor în Mănăstirea ta te-ai arătat, 
Bucură-te, Sfinte ierarhe Antim, mucenice al lui Hristos! 


Condacul 11 
Invăţăturile şi cuvintele tale sfinţitoare strălucesc peste veacuri ca diamantele, 
ierarhe părinte Antim, şi ne îndeamnă să cântăm cu toţi sfinții: Aliluia! 


Icosul 11 

Din dragostea fierbinte către aproapele, toate lucrările tale sfinte le-ai arătat. lar 
prin sfârşitul tău mucenicesc, turma păstorită de tine Mântuitorului Hristos ai în- 
credințat-o, pentru care cu zdrobire de inimă îţi cântăm: 

Bucură-te, prea luminate şi neobosite ierarh al Domnului Hristos; 

Bucură-te, martir cu îndrăzneală sfântă la tronul cel luminos; 

Bucură-te, că sufletele noastre de sfânt grumazul tău le-ai atârnat; 
Bucură-te, că acestea sunt cuvintele tale pe care noi cu evlavie le păstrăm; 
Bucură-te, că şi în rugăciuni tainice, noi jertfa ta o binecuvântăm; 

Bucură-te, că poruncile tale cu umilinţă nespusă noi smeriţii le cercetăm; 
Bucură-te, că în necazuri, griji şi pătimiri cu rugăciunile tale răbdăm; 
Bucură-te, că în mare taină, rugul cel necuprins şi lanţul cel sfânt le păstrăm; 
Bucură-te, că atunci când slăbim, pentru întărire, la tine alergăm; 

Bucură-te, că greşelile noastre cu rugăciunile tale le îndreptăm; 

Bucură-te, că la tine, părinte ierarhe, după Dumnezeu cel în Treime slăvit şi Maica 
prea curată, ca la toţi sfinții ne rugăm; 

Bucură-te, că în mare sfială şi cutremur, cu binecuviinţă te lăudăm; 
Bucură-te, Sfinte ierarhe Antim, mucenice al lui Hristos! 


Condacul 12 

Pentru toate ostenelile, ştiute şi neştiute, văzute şi nevăzute, înţelese şi neînţelese, 
tăinuite şi descoperite, Domnul Atotţiitorul cu mare cinste te-a proslăvit şi cu darul 
muceniciei te-a încununat, cântându-i cu toţi sfinţii neîncetat: Aliluia! 


Icosul 12 

Intrat în inimile noastre slabe, dar temătoare de Dumnezeu, săpat adânc cu litere de 
foc dumnezeiesc în conştiinţele noastre cutremurate de măreţia jertfei tale arhie- 
reşti şi muceniceşti, noi îţi cântăm această cântare duhovnicească: 

Bucură-te, că a ta arhierie muceniceşte, în mare cinste, ai sfârşit; 

Bucură-te, că turma cea încredinţată ţie către cele cereşti ai povăţuit; 

Bucură-te, adevăratule păstor, celor năpăstuiţi ajutător; 

Bucură-te, că lupta cea dreaptă şi bună ai dat-o pildă tuturor; 

Bucură-te, că marilor ierarhi cu sfinţenia le-ai urmat; 

Bucură-te, că Însuşi Mântuitorul Hristos te-a încununat; 

Bucură-te, că prin viaţa ta sfântă pe toţi ierarhii i-ai luminat; 

Bucură-te, că înfricoşată pildă de slujire le-ai lăsat; 

Bucură-te, că pe cei mândrii cu totul i-ai ruşinat; 

Bucură-te, că pe cei smeriţi cu inima în toate împrejurările i-ai apărat; 

Bucură-te, că şi pe Sfântul martir Constantin Brâncoveanul bărbăţia sfinţeniei l-ai 
învăţat; 

Bucură-te, Sfinte ierarhe Antim, mucenice al lui Hristos! 


Condacul 13 (de trei ori) 
O, fericite părinte, ierarh şi martir Antim, te rugăm cu umilinţă şi cu zdrobire de 
inimă, ascultă rugăciunile noastre şi cere-l Domnului cel Milostiv şi Mult Indurat 

să dăruiască Bisericii Sale, întărire şi neclintire până la sfârşitul veacurilor, iar no- 
uă păcătoşilor şi nevrednicilor săi robi să ne dăruiască iertare de păcate şi bogată 
mila ca împreună cu tine şi cu toţi sfinții să-i cântăm: Aliluia! 


Apoi se zice iarăşi: 


Icosul 1 

Toţi credincioşii dreptslăvitori cunoscându-te ca pe un păstor neînfricat şi chiver- 
nisitor de taine luminat, cu smerită evlavie te lăudăm: 

Bucură-te, că numele Sfântului apostol Andrei l-ai purtat; 

Bucură-te, că toţi cei oropsiţi şi părăsiţi la tine adăpost au aflat; 
Bucură-te, că mitropolit de un alt sfânt mare mucenic ai fost numit; 
Bucură-te, că în scaunul arhieresc în încercări ai rămas neclintit; 
Bucură-te, că la înscăunarea ta în limba noastră românească ai vorbit; 
Bucură-te, că pe toţi cei îndureraţi şi suferinzi tu i-ai ocrotit; 

Bucură-te, că tu însuţi scăpat din robie pe cei robiți i-ai miluit,; 

Bucură-te, că pe cei împotrivitori întotdeauna I-ai ruşinat; 

Bucură-te, că pe păgâni şi pe cei lacomi de bogății i-ai mustrat,; 
Bucură-te, că porunca Mântuitorului de a iubi toate neamurile ai împlinit; 
Bucură-te, că prin smerenie, pe cele prea înalte le-ai dobândit; 

Bucură-te, că toţi talanţii duhovniceşti cu priceperea i-ai neguţătorit,; 
Bucură-te, Sfinte ierarhe Antim, mucenice al lui Hristos! 


Condacul 1 

Apărătorul tuturor celor săraci, flămânzi şi goi, te-ai arătat Sfinte ierarhe martire, 
ție ca unui părinte prea cuvios şi înţelepțit de PreaSfânta Treime aducem din inimă 
umilită, această puţină rugăciune, zicând: Bucură-te, Sfinte ierarhe Antim, muce- 
nice al lui Hristos! 


După aceea zicem această: 


Rugăciune 


Ar Dr Dr dr dr dr Dr dr de Dr Dr dr dr de De dr dr A de dr dr A A 


Xp XP XP IP IP 3 E 2 2 E IP 3 3 2 E 0 E IP 5 IE 3 IP XXX 


Dr fe e dr De dr dr dr De dr dr Dr De de dr De de dr dr e De de dr A d 


XP PP 2 0 0 E 3 IP IP 3 5 IE IE II IE E E XX 


Sfinte al lui Dumnezeu, ierarh şi martir, părinte Antime, care, trăind pe pământ toa- 
te neputinţele şi ispitele, cu darul lui Dumnezeu le-ai biruit; roagă-te neîncetat şi 
pentru noi nevrednicii, neputincioşii şi păcătoşii, ca să primim îndelungă răbdare, 
dreaptă socotinţă, dragoste nefăţarnică şi lucrătoare, credinţă neclintită şi drept slă- 
vitoare, nădejde tare, statornicie în toate încercările şi neclintită mărturisire a cre- 
dinţei ortodoxe. 


Te rugăm smeriţi, Sfinte ierarhe părinte Antime, cere-l Mântuitorului Hristos la 
tronul căruia ai aflat sfântă îndrăzneală ca să trimită şi asupra noastră darul sfinţe- 
niei întărindu-ne în gând, în cuvânt şi în virtuţi, spre slava veşnică a numelui tău 
cel sfânt. 


Să ne ajute a sluji pe aproapele nostru în toată vremea, spre mântuirea sufletelor 
noastre, cu puterea, cu lucrarea şi cu harul PreaSfintei şi de viaţă făcătoarei Treimi: 


Tatăl, Fiul şi Sfântul Duh, acum şi pururea şi în veacul vecilor. 


Amin! 

